Όπως είπαμε και πριν, με μια ρινοπλαστική μπορεί κανείς να αποκτήσει την μύτη που πάντα ονειρευόταν η τουλάχιστον ένα αποτέλεσμα που να είναι αρμονικό με το πρόσωπο και να βελτιώνει σημαντικά την εικόνα του. Εννοείται ότι καλό είναι οι προσδοκίες να είναι λογικές και μετρημένες, αλλά αυτό είναι και κάτι με το οποίο θα βοηθήσει ο γιατρός. Σε γενικές γραμμές, μια πλαστική στη μύτη μπορεί να διορθώσει το μήκος, το πλάτος της και την γωνία της γέφυρας της, πάντα σε λογικά επίπεδα. Ο γιατρός έχει στη διάθεση του μια μεγάλη γκάμα από εργαλεία και τεχνικές και θα χρησιμοποιήσει το καλύτερο ανά περίπτωση.
Πιο συγκεκριμένα, αν για παράδειγμα κάποιος πιστεύει ότι η άκρη της μύτης του είναι πολύ μεγάλη και θέλει να την μικρύνει, ο χειρουργός μπορεί να σμιλεύσει τον χόνδρο στον συγκεκριμένο τομέα της για να μειώσει το μέγεθος του. Εάν η γέφυρα της μύτης ενός ασθενή προεξέχει, τότε ο γιατρός θα τη μικρύνει για να δώσει στον ασθενή ένα πιο όμορφο προφίλ. Τέλος οι γωνίες της μύτης με το άνω χείλος ή το μέτωπο μπορούν επίσης να τροποποιηθούν με τη σμίλευση των υποστηρικτικών δομών (οστά και χόνδροι) του δέρματος.
Αυτό βέβαια δε σημαίνει ότι με τη ρινοπλαστική μειώνονται μόνο μεγέθη της μύτης, μπορεί να συμβεί και το αντίθετο. Υπάρχει πάντα και η περίπτωση κάποιο τμήμα της μύτης του ασθενή είναι δυσανάλογα μικρό σε σχέση με το πρόσωπο του ή την υπόλοιπη μύτη, τότε ο γιατρός μπορεί να χρησιμοποιήσει ειδικά μοσχεύματα χόνδρου ή μαλακού ιστού για να διορθώσει αυτή τη δυσαναλογία αυτή και να φέρει μια αρμονία στο πρόσωπο του.